Kaartjies vir Bokke, Kiwi's uitverkoop | Nuus24
Kaartjies vir Bokke, Kiwi's uitverkoop
Die Springbokke het die Drienasies-kragmeting teen die All Blacks in Hamilton gewen en is as wenners van die Drienasies-beker gekroon. Johannesburg – Kaartjies is uitverkoop vir vandag se Rugbykampioenskapswedstryd tussen die Springbokke en die All Blacks in Dunedin, Nieu-Seeland. RSG berig die boukoste van die spoggerige onderdak-stadion is 'n teer punt vir die meeste inwoners omdat baie mense finansieel sukkel, maar ten spyte daarvan gaan Nieu-Seelanders nie die rugby misloop nie. Sowat 29 000 toeskouers word verwag. Dít verteenwoordig sowat 25% van Dunedin se bevolking. Die radiostasie berig die All Blacks is ná drie oorwinnings bo-aan die punteleer ná twee oorwinnings oor die Wallabies en een oor Argentinië. Die Bokke het een oorwinning en 'n gelykop-uitslag teen Argentinië in die reeks.Vir die jongste sportnuus volg Nuus24Sport op Twitter Lees meer oor: dunedin | springbokke | rugbykampioenskap | all blacks | rugby VOLGENDE OP NUUS24X